阿士東維拉

阿士東維拉係英格蘭一間足球會，位於英格蘭中部嘅伯明翰。佢喺1874年創立，係1888年甲組聯賽同埋1992年英超聯第一屆賽事嘅球隊。佢而家打緊英超，主場係伯明翰維拉公園球場。

簡介 
以前阿士東維拉喺甲組嗰陣，贏過七個聯賽冠軍，同埋七個足總盃。英超成立之後，維拉成日都排頭幾位，甚至排過榜首，只係佢嘅表現冇咁穩定。踏入2010年代維拉經常為護級而戰，而2015年至2016年英格蘭超級足球聯賽自第一輪贏咗之後19場未贏過，最後喺第34輪作客輸畀曼聯之後，宣佈護級失敗，歷嚟首次自英超降班。

2019年喺升班附加賽決賽以2-1擊敗打比郡，重返英超比賽。

獎項 
 甲組聯賽冠軍：7次
 1893-94年、1895-96年、1896-97年、1898-99年、1899-1900年、1909-10年、1980-81年
 乙組聯賽冠軍：兩次
 1937-38年、1959-60年
 丙組聯賽冠軍：1次
 1971-72年

英格蘭足總盃冠軍：7次
 1886-87年、1894-95年、1896-97年、1904-05年、1912-13年、1919-20年、1956-57年
 英格蘭聯賽盃冠軍：5次
 1960-61年、1974-75年、1976-77年、1993-94年、1995-96年
 英格蘭慈善盾冠軍：1次
 1981年
 Football League War Cup冠軍：1次
 1944年

歐洲冠軍球會盃冠軍：1次
 1981-82年
 歐洲超級盃冠軍：1次
 1982年
 圖圖盃冠軍：兩次
 2001年、2008年

阿士東維拉官方網頁

英格蘭足球球會
英格蘭超級足球聯賽球會